
Jeesus Kristus on tullut päästämään vangittuja ja paranta- 
maan särjettyjä sydämiä. Hän julistaa vapautta kaikille, jotka sitä 
kaipaavat ja ovat sitä vailla. Hänen evankeliuminsa julistaa koko 
maailmalle: ihmissielu on vapaa, sitä ei tarvitse maallisten suru- 
jen painaa eikä murheen huomisesta päivästä rasittaa, sillä huo- 
minen päivä pitää huolen itsestään ja senkin huolen saa järttää 
hänelle, joka ruokkii taivaan linnut ja vaatettaa kedon ruohon, 
vaikka ne ovat vähempiarvoiset kuin ihminen. Todellakin onne- 
ton on se ihminen, joka koko elämänsä kulkee surujen painama- 
na, se, jolla on vapautta ja onnea kaipaava, mutta murheitten 

kahlehtima sielu. Silloin ei elämä ole elämisen arvoinen. Mutta 

onnellinen on se ihminen, joka elämän vastoinkäymisissä ja pet- 
tymyksissä säilyttää sielussaan iloisen mielialan, joka tekee vai- 
keatkin kuormat keveiksi kantaa. Ihmiselämä on täynnä vastuk- 
sia ja kärsimyksiä, mutta tutkiessamme ihmiselämän suruja äl- 



käämme unohtako niisiä eroittaa turhat, luulotellut 



ut. sillä 



10 



niillä on suuri sija ihmiselämän kurjuudessa. Jäähän paljon to- 
dellisiakin suruja ja kärsimyksiä jäljelle, vaikka jätämme pois 
kaikki turhat surut ja kärsimykset. Köyhälle perheelle jää kurja 
asunto, niukka toimeentulo, nälkä ja vilu; sairaalle jää hänen tau- 
tinsa ja tuskansa. Mutta on olemassa sellaisiakin ihmisiä, jotka 
lakkaamatta valittavat kuorman alla, jonka elämä heidän har- 
tioilleen laski, mutta joille ei jäisi paljon kannettavaa, kun turhat 
huolet ja surut otettaisiin heiltä pois. Jos joku on kärsinyt todel- 
]ista puutetta, jos hänellä todellakin on ollut nälkä ja hätä edes- 
sään tahi katkera kärsimysten malja tyhjennettävänä, niin ovat 
varmaankin turhat huolet, jotka häntä puutteen välissä ovat ah- 
distaneet, olleet suurena lisänä hänen kärsimyksissään, tuottaen 
hänelle katkeruutta enemmän kuin todelliset kärsimykset, joilla 
itsessään on voinut olla tarkoituksena vahvistaa ja puhdistaa hä- 
nen luonnettaan. 

Jeesus on sanonut: »Katsokaa taivaan lintuja!» (Matt. 6: 26). 
Nekin laulavat ja lentävät oksalta toiselle vähääkään surematta, 
mistä saavat huomenna ravinnon. On väärin antaa sielunsa su 1 
rujen raadeltavaksi. Todellinen suru jalostaa, mutta turhat huolet 
eivät kohota eivätkä puhdista sielua, vaan ne katkeroittavat ja 
synkistävät ne hetket, jotka ihmisellä olisi käytettävänä iloon ja 
virkistykseen. Jeesus on myös lausunut: »Eikö henki ole enempi 
kuin ruoka ja ruumis enempi kuin vaatteet?» (Matt. 6: 25). Ot- 
sansa hiessä tulee ihmisen tehdä työtä, mutta hänen ei suinkaan 
pidä antaa huolenpidon ruoasta ja vaatteista tukahduttaa henkeä 
ja sen tarpeita. Hänen ei tarvitse antaa sieluaan turhien huolten 
ja surujen raadeltavaksi. Jos ihminen luottamuksella kääntyy Ju- 
malan puoleen, saa hän varmasti tuntea kuormansa keventyvän 

ja sydämensä tulevan rauhalliseksi ja iloiseksi. Siivet, jotka 
lua kantavat sen turvapaikkaan Jumalan luokse, on yksinkertai- 
nen usko Jumalaan. Koko tämä lyhyt ja levoton maallinen elä- 
mämme tulisi olla yhtämittaista pakenemista tähän turvapaik- 
kaan, kunnes matka on loppunut ja iankaikkinen lepo Jumalan 

luona on saavutettu. 

Ilo on sielun terveys. Ilo on sydämen luonnollinen terveyden- 
tila. Sairas on jokainen sielu, joka ei ole iloinen. »Tahdotko tulla 
terveeksi?» kysyi Jeesus mieheltä, joka oli 38 vuotta maannut 
sairaana. Tahdotko olla iloinen? Näin kysyy hän jokaiselta meis- 
tä. Kun mielesi on iloinen, sujuu sinulta työ helposti ja sinulla on 
silloin voimia ja halua täyttää velvollisuutesi. Sinä olet silloin 

omaisillesi iloksi ja siunaukseksi, sinä olet kaikille ystävällinen 
ja suot hyvää kaikille. 

On paljon ihmisiä, jotka voimattomina viruvat epätoivon sai- 
rasvuoteella, voimatta itse nousta siitä ja löytämättä ketään, joka 
heitä auttaisi. Pahinta lajia epätoivoa on välinpitämättömyys, kun 
ihminen ei kaipaakaan iloa eikä toivo muutosta oloissaan, vaan 
tyytyy ilottomaan ja kolkkoon elämäänsä unohtaen, että ihmis- 
sydän on luotu iloon. 

Kun kristitty ihminen etsii apua surussaan, etsii iloa ja onnea, 
silloin ei tarvitse muuta kuin sanoa hänelle: Sinulla on iankaikki- 
sen elämän lähde, sinä olet kastettu, sinulla on isänä taivaan Ju- 
mala ja Vapahtajana Jeesus Kristus, sinulla on osallisuus häneen, 
ja hän on kirkkaus ja ilo ja rauha. Ylistä ja kiitä Jumalaa siitä, 
että olet hänen lapsensa ja että sinulla on oikeus kristityn elämän 

kaikkiin siunauksiin. Jumalan rauha suojelee sydäntä hävittäviltä 

rajuilmoilta. Eiköhän se olekin juuri rauhaa, jota kaipaat sinä, 
joka et voi tuntea iloa Jumalassa, vaikkakin tiedät sinulla olevan 
täyden syyn kiittää ja ylistää Jumalaa. Onnellinen se ihminen, 
jolla on omanaan tämä kalleus, Jumalan rauha! 

»Armo olkoon teille ja rauha Jumalalta, meidän Isältämme ja 

Herraltamme Jeesukselta Kristukselta!» Tällä tervehdyksellä al- 
kaa apostoli Paavali kaikki lähetyskirjeensä. Hän puhuu Juma- 
lan rauhasta, niin kuin väkevästä voimasta, joka varjelee sydämet 
ja ajatukset Kristuksessa Jeesuksessa (Fil. 4: 7). Olkoon tämä 
rauha meidän sydämissämme ja meidän kodeissamme. Silloin on 

meidän hyvä olla. Rauha on siunattu Jumalan lahja. Ja joka sitä 

ikävöi, hän sen löytää, jos hän rukoilee Jeesuksen nimessä. 

Jeesus on vuorisaarnassa lausunut: »Etsikää ensin Jumalan 

rauhaa ja hänen vanhurskauttaan.» Tässä on viitoitettu tie, joka 
vie vapauteen. Ensin Jumalan valtakunta ja hänen vanhurskau- 
tensa, tulkoot sitten kaikki muut asiat järjestyksessänsä. Sielum- 
me vapaus ja onni on siitä riippuvainen, että ensin etsitään tai- 
vaan valtakuntaa. Jeesuksen ensimmäsistä opetuslapsista sano- 
taan, että he jättivät kaikki ja seurasivat Jeesusta. Heille oli elä- 
män suurin kysymys tullut tärkeimmäksi. Heitä eivät maalliset 
surut ja murheet enää painaneet, vaan iloisella luottamuksella 
jättivät he koko elämänsä Jumalan käsiin. Apostoli Paavali kir- 
joittaa: »Minä olen oppinut oloihini tyytymään. Osaan elää niuk- 
kuudessa, osaan myöskin elää runsaudessa; kaikkeen ja kaiken- 
laisiin oloihin minä olen tottunut, sekä olemaan ravittuna, että 
näkemään nälkää, elämään sekä runsaudessa että puutteessa. 
Kaikki minä voin hänessä, joka minua vahvistaa». (Fil. 4: 11 — 13). 
Mies, joka näin voi lausua, on vapaa. Hän ei ole maallisten suru- 
jen orja. Sama Paavali kirjoittaa myös: »Unhottaen sen, mikä on 
takana ja kurottautuen sitä kohti, mikä on edessäpäin, minä rien- 
nän päämäärää kohti, voittopalkintoon, johon Jumala on minut 
taivaallisella kutsumisella kutsunut Kristuksessa Jeesuksessa.» 
(Fil. 3: 13 — 14). Niinpä ymmärrämme häntä, kun hän lukijoitaan 
kehoittaa: »Olkoon teillä se mieli, joka Kristuksella Jeesuksella- 
kin oli.» (Fil. 2: 5). 

Rakkaat entiset seurakuntalaiseni! Suomen historian erittäin 
vaiherikkaan ja kohtalokkaan 10 -vuotiskauden 1939 — 1949 aika- 
na on allekirjoittanut Hiitolan seurakunnan pappina omalta koh- 
daltaan saanut osallistua Karjalan kansan vaellusretkiin ja koh- 
taloihin saaden tuon ajan sota- ja rauhanvuosina seurakuntansa 
kanssa jakaa sen kokemat ilot ja surut. Minulle on tuottanut 

suurta iloa, että sain keskeytymättä palvella seurakuntaani lähes 

20 vuotta, josta 10 vuotta on ollut raskasta koettelemuksien aikaa 
sekä seurakuntalaisilleni että itselleni monine muuttoineen ja vai- 
heineen. Kun nyt olette jo siirtyneet pois entisestä kotiseurakun- 
nastanne, niin toivon, että uusissa seurakunnissa toimitte vireästi. 

Onhan uusissa seurakunnissanne käytettävissä samat armon vä- 

lineet kuin oli entisessä kotiseurakunnassanne. Säilykööt itsel- 
lenne ja tuleville sukupolville rakkaina muistot entisestä kotiseu- 
dustanne ja kotiseurakunnastanne. Viimeisen vuosikymmenen ai- 
kana olemme tosin olleet suurissa vaikeuksissa ja ulkonaiset olo- 
suhteemme ovat suuresti huonontuneet, mutta Jumala on kan- 
saamme sen vaikeuksissa auttanut ja Jumalan johdatuksen alai- 
sena tulee myös kirkkomme tulevaisuus olemaan turvattu ja sen 

suorittama työ on koituva suureksi siunaukseksi maallemme ja 
kansallemme. Jätän teidät Ylipaimenemme uskolliseen hoitoon. 
»Herra on minun paimeneni, ei minulta mitään puutu.» (Psalmi 

23). 



»Avuksi ehdi Jumala 
Kansalles turvas anna, 
Sun käsivartes voimalla 
Sun laumaas köyhää kanna, 
Niin että Sinun armoas, 
Sun voimaas, valtasuuruuttas 
Se aina saisi kiittää.» 



(Virsi 172: 5) 



Noormarkussa heinäkuun 31 päivänä 1950. 



Rafael Hartman 

